
1.  FEBRUAR  1925 


74.   AARGANG 


KUNDSKABEN   OM  DEN   SANDE  GUD. 

(Tale  af  Ældste  John  A.  Widtsoe  af  de  Tolvs  Raad,  holdt  ved 
Efteraarskonferencen  i  Salt  Lake  City  den  3.  Oktbr.  1924.) 


Mine  Brødre  og  Søstre;  jeg  er  lykkelig  over  igen  at  have  det 
Privilegium  at  modes  med  de  Sidste-Dages  Hellige  i  en  Gene- 
ralkonference. Jeg  havde  ikke  dette  Privilegium  for  seks  Maa- 
neder  siden,  og  jeg  har  følt  det  Savn,  der  gør  sig  gældende 
hos  ethvert  Medlem  af  denne  Kirke,  der  ikke  er  meddelagtig 
i  Aanden  og  Kraften,  som  er  til  Stede  ved  disse  store  Sam- 
menkomster. 

Jeg  bekræfter  det  Vidnesbyrd,  som  Præsident  Grant  aflagde 
j  Dag.  Jeg  siger  med  ham,  at  jeg  véd,  at  Gud  lever,  at  Jesus 
Kristus  er  Guds  Son,  og  at  Joseph  Smith  var  disse  de  sidste 
Dages  Profet,  kaldet  til  at  gengive  Kristi  evige  Evangelium. 
Jeg  er  lykkelig  over  at  være  i  Besiddelse  af  denne  Sandhed, 
og  jeg  forlanger  intet  mere,  end  at  Herren  vil  saaledes  hjælpe 
mig  at  leve  Dag  for  Dag  igennem  de  Aar,  der  er  tilbage,  at  jeg 
kan  bevare  dette  Vidnesbyrd  og  være  villig  til  at  bære  det  for 
alle,  som  ønsker  at  lytte  til  det. 

Før  jeg  forlod  mit  Hjem  i  Gaar  Morges,  fik  jeg  fat  i  en  Avis, 
der  udgives  her  i  Landet  i  Hundred-Tusindvis  af  Eksem- 
plarer. Jeg  bladede  om  til  Redaktionssiden,  og  til  min  For- 
undring saå  jeg  en  af  Redaktøren  fremsat  Udtalelse  om,  at 
hvad  dette  Land  trænger  til  i  Dag  —  disse  Amerikas  Forenede 
Stater  —  var  en  Dosis  af  Voltaire.  Jeg  antager,  at  han  dermed 
mente  en  Dosis  Ateisme.  Den  Udtalelse  har  fæstnet  sig  i  mine 
Tanker,  fordi  den  synes  at  være  endnu  et  Vidnesbyrd  om  den 
Kendsgerning,  at  efter  disse  mange  Aarhundredes  Lys  og 
Kristendomsforkyndelse  er  der  mange  i  Verden,  endog  blandt 
foregivne  Kristne,  der  enten  ikke  kan  eller  ikke  vil  modtage 
Evangeliets  Sandheder  eller  anerkende  Guds  Tilværelse. 

Dette  er  en  forunderlig  Tid.  Det  er  tydeligt  for  alle,  som  føl- 
ger Begivenhedernes  Gang  og  lægger  Mærke  til  de  store  Frem- 
skridt Maaned  for  Maaned,  at  dette  i  mange  Henseender  er 
den  mest  forunderlige  Tid,  som  Verden  nogensinde  har  kendt. 
Luften  over  os,  Havet,  den  faste  Jord,  hele  det  fysiske  Univers, 
synes  alle  i  Forening  at  bøje  sig  for  Mennesket  og  underkaste 
sig  hans  erhvervede  Magt  over  Naturens  Kræfter  i  Universet. 
I  Dag  er  Mennesket  i  Stand  til  at  udføre  Ting,  som  i  forrige 
Tider  kun  kunde  tænkes  udførte  af  Gud.  Imidlertid,  idet  jeg 
læste  den  Artikel  i  det  ansete  Dagblad,  kom  en  gammel  Tanke 
tilbage  til  mig,  nemlig,  at  Luftskibet,  Dampskibet,  Telefonen, 
den  Traadløse  og  alle  de  andre  Nutidsvidundere  kun  er,  hvad 
Klædedragten  er  for  Legemet  —  Redskaber  til  Brug  for  Men- 
nesket. Ved  Hjælp  af  disse  store  Opfindelser  og  Opdagelser  — 
Guds  Gaver  til  Folket  i  disse  sidste  Dage  —  er  det  muligt  for 
retfærdige  Mennesker  at  gøre  godt  hurtigere  og  i  større  Ud- 
strækning, men  det  er  ligeledes  sandt,  at  ved  Hjælp  af  disse 
store  Nutidsfrembringelser  kan  ugudelige  Mennesker  begaa 
deres  Daarligheder  meget  lettere  og  langt  mere  vidtrækkende 
end  i  tidligere  Tider.  De  Opdagelser,  hvormed  vi  i  vore  Dage 
udfører  vidunderlige  Ting,  har  ikke  rørt  ved  Menneskekarak- 
terens Drivfjeder,  har  ikke  omformet  menneskelig  Handle- 
maade.  Der  skal  noget  mere  end  blot  materielle  Erobringer  til 

for  at  paavirke  Menneskets  Vandel  og  forme  dets  Liv  saa- 
ledes,  at  det  tilsidst  gør  Verden  stor  eller  lille,  god  eller  slet. 
En  Kundskab  om  Gud  og  Troen  paa  hans  Ord  har  altid  været 
den  afgorende  Kraft  ved  Udviklingen  af  Karakteren  hos  et 
Menneske  eller  en  Nation. 

Dersom  Verden  trænger  til  Ateisme  i  vor  Tid,  da  maa  Troen 
i  denne  vor  stakkels  Verden  udelukkende  beskæftige  sig  med 
Menneskets  egne  Kræfter.  Tag  Gud  bort  fra  Jorden,  og  Men- 
nesket har  kun  det  tilbage,  som  han  ved  egen  Kraft  kan  frem- 
bringe, og  han  maa  derfor  nøjes  med  at  tilbede  og  dyrke  sin 
egen  Kraft.  Menneskedens  Erfaringer  gennem  Aarhundreder 
og  det  daglige  Livs  Begivenheder  viser  tydeligt,  hvor  aldeles 
utilstrækkelig  Menneskets  Magt  er  til  uden  Hjælp  at  skabe 
menneskelig  Lykke.  Kun  i  samme  Forhold,  som  aandelige 
Kræfter  udenfor  Mennesket  anerkendes  og  benyttes  af  ham, 
bliver  Livet  fuldt  og  helt.  Mennesket  er  hjælpeløst  uden  Gud. 

Saadanne  Tanker  har  trængt  sig  frem  blandt  os  især  i  den 
senere  Tid,  som  Følge  af  en  stor  intellektuel  og  aandelig  Strid 
blandt  hæderlige  Mennesker,  hvilken  har  gennemrystet  Lan- 
det og  er  bleven  ført  over  Havene  til  andre  Lande,  og  hvis 
Resultater  eller  Følger  maaske,  naar  Historien  skal  skrives, 
vil  vise  sig  at  være  mere  betydningsfulde  end  de  store  Krige 
og  de  politiske  Stridigheder  i  vor  Tid.  Modernisterne  siger,  at 
de  tror  paa  en  almægtig  Gud,  men  erklærer,  at  de  er  ude  af 
Stand  til  at  tro  paa  vor  Frelser  Jesu  Kristi  underfulde  Fødsel. 
De  erklærer  ikke  at  kunne  anerkende  Sandheden  af  Kristi 
Mirakler,  omtalte  i  den  hellige  Skrift.  Og  fremfor  alt  siger  de, 
at  de  ikke  kan  tro,  at  Mennesket  efter  Døden  kan  blive  bragt 
til  Live  igen  og  leve  for  evigt  som  et  personligt  legemligt  Væ- 
sen. De  tvivler  om  disse  Ting  fordi,  som  de  siger,  Mennesket 
ikke  er  i  Stand  til  at  forstaa,  hvorledes  saadanne  Ting  kan 
lade  sig  gøre. 

Hvor  gode  og  oprigtige  disse  Mennesker  end  kan  være,  saa 
er  det  en  gammel  Tidsfordriv,  de  beskæftiger  sig  med;  de  be- 
grænser Gud  og  prøver  paa  at  indskrænke  hans  Magt  til,  hvad 

Mennesker  kan  præstere.  I  Virkeligheden  siger  de,  at  Gud  kun 
kan  gore  det,  som  Mennesker  selv  er  i  Stand  til  at  gore,  og  kun 
det,  som  kan  forstaas  af  Mennesker.  Denne  Begrænsning  har 
været  forsagt  før,  det  er  ikke  noget  nyt.  Det  er  forhavsende, 
hvorledes  vi  i  disse  vore  Dage,  i  denne  den  højeste  Civilisation, 
atter  og  atter  vender  tilbage  til  saadanne  aargamle  Strids- 
sporgsmaal.  Jeg  har  ingen  Tvivl  om,  at  Menneskene  i  Adams 
Dage  var  ligesaa  uenige,  som  disse  Modernister  og  andre  er  i 
Dag  med  Hensyn  til  Guds  Tilværelse,  Væsen  og  Karakter. 

For  mig  lyder  det  mærkeligt,  at  Mennesker  kan  sige,  at  de 
tror  paa  en  Gud,  som  er  Livets  Ophav,  Frembringeren  af  Li- 
vets ubegribelige  Mysterium,  og  i  samme  Aandedræt  erklærer, 
at  de  ikke  kan  tro  paa  Gud  som  Aarsagen  til  Jesu  Kristi 
underfulde  Fødsel.  Det  er  Vanskeligt  for  mig  at  forstaa  det 
Menneskes  Sind,  der  tror  paa  en  Gud,  der  dannede  Bjerge  af 
Havets  Bund  og  sænkede  Bjergenes  Toppe  ned  under  Havet, 
dog  ikke  kan  tro  paa  Muligheden  af  de  Mirakler,  som  udfortes 
af  den  Herre  Jesus  Kristus.  Det  er  for  mig  endnu  mere  mærke- 
ligt, hvorledes  Mennesker  i  disse  vore  Dage  kan  sige,  at  de 
tror  paa  en  Gud,  som  dannede  denne  Jord  ud  af  evige  Ele- 
menter og  uforgængelige  Kræfter,  men  at  Mennesket,  Skabel- 
sens højeste  Maal,  det  mest  vidunderlige  Produkt  blandt  Guds 
Frembringelser  paa  denne  Jord,  er  et  midlertidigt  Væsen,  der 
bliver  lagt  i  Graven,  og  hvis  det  nogensinde  kommer  frem 
igen,  da  ubevidst  at  optages  i  Naturens  Kræfter  som  et  uvirk- 
somt Led  i  disse. 

Uagtet  jeg  gaar  ud  fra,  at  disse  sandhedssøgende  Mennesker 
er  ærlige  og  ønsker  at  gøre  det  Rette  i  deres  Søgen  efter  Sand- 
hed —  jeg  holder  altid  af  at  give  dem  den  Anerkendelse  — 
saa  er  jeg  tilbøjelig  til  at  tro,  at  der  ikke  er  stor  Forskel  mel- 
lem vore  Dages  Modernister  og  Fortidens  Afgudsdyrkere. 
Hedenske  Folkeslag  havde  en  Guddom  til  at  skaffe  Regn  og 
en  anden  til  at  sørge  for  Høsten,  og  i  et  tørt  Aar,  hvor  Ud- 
byttet var  ringe,  straffede  de  begge  Guder  ved  at  give  dem 
nogle  paa  Øret.  Det  er  skæbnesvangert  i  vore  Tanker  at  sætte 

Grænser  for  Guds  Magt,  at  tillade  os  selv  at  sige,  at  Gud,  Him- 
lenes og  Jordens  Skaber,  al  Sandheds  Ophav,  er  begrænset, 
blot  fordi  vi  er  begrænsede  i  vor  Forstaaelse.  Det  leder  Men- 
neskene til  Vantro  og  Gudsfornægtelse. 

Og  dog,  mine  Brødre  og  Søstre,  kunde  jeg  ønske  at  sige,  at 
der  er  noget,  der  taler  til  disse  Modernisters  Fordel,  thi  de  har 
i  hvert  Fald  brudt  med  Fortidens  uantagelige  Traditioner. 
Hvad  har  deres  Brødre,  Dogmatikerne,  at  give  dem?  For 
nogen  Tid  siden  talte  jeg  med  to  Præster  fra  et  af  Verdens 
store  Kirkesamfund,  og  de  forklarede  mig  meget  omstænde- 
ligt, at  Gud  er  en  Person,  ja,  men  en  Person,  der  fylder  hele 
Universet  personligt,  og  som  samtidig  er  helt  og  fuldt  til  Stede 
personligt  i  ethvert  Menneskes  Hjerte.  Dette  overgaar  min 
Forstand.  Sidste  Sommer  mødte  jeg  en  Præst  fra  et  andet  vel- 
kendt Kirkesamfund.  Han  forklarede  mig,  at  Gud  skabte  Stof- 
fet af  intet,  og  efter  saaledes  af  intet  at  have  tilvejebragt  til- 
strækkeligt Materiale,  skred  han  til  at  skabe  en  Verden  af  de 
saaledes  skabte  Stoffer.  Dette  forstaar  jeg  ikke.  For  nogle  Uger 
siden  skrev  et  Medlem  af  en  anden  Kirke  til  mig  og  sagde,  at 
Gud  var  i  den  skonne  Roses  Duft,  i  Sangens  melodiske  Rytme, 
i  Kærligheden,  der  fylder  en  Moders  Hjerte,  og  at  det  var  alt, 
hvad  der  var  af  Gud.  Intet  Under,  at  vi  har  Modernister,  der 
tager  Afstand  fra  disse  Idéers  Forsvarere,  hvilke  man  har 
givet  Navnet  Fundamentalister.  Sagen  er,  at  med  Hensyn  til 
Guds  Tilværelse  og  Væsen  finder  vi  i  vore  Dage,  at  de  blinde 
leder  de  blinde. 

Blandt  de  vigtige  Lærdomme,  aabenbarede  til  Profeten  Jo- 
seph Smith,  er  ingen  større  eller  mere  grundlæggende  end 
denne,  at  Gud  er  fra  Evighed  til  Evighed,  saa  vidt  som  vi  kan 
forstaa,  uden  Begyndelse  og  uden  Ende,  Faderen  til  vore  Aan- 
der,  og  hvis  Handlinger,  saa  vidt  de  angaar  det  menneskelige 
Liv,  kan  forstaas  af  os,  og  som  forstaar  os,  fordi  vi  er  hans 
Børn;  en  Gud,  hvis  Herlighed  er  Intelligens,  og  hvis  Gerning 
og  Ære  det  er  at  tilvejebringe  Udødelighed  og  evigt  Liv  for 
Menneskene.  Det  er  ikke  nødvendigt  for  nogen  af  os  i  denne 

Kirke  at  blive  enten  Modernister  eller  Fundamentalister  eller 
opstille  nye  Teorier  om  Guddommeligheden,  thi  Gud  har 
aabenbaret  sig  selv  saa  tydeligt  i  disse  de  sidste  Dage,  at  en- 
hver af  os,  hvad  dette  Liv  angaar,  i  tilstrækkelig  Grad  kan 
forstaa  Guds  Væsen  og  hans  Slægtskabsforhold  til  den  men- 
neskelige Familie. 

Jeg  glæder  mig  i  disse  Sandheder.  Jeg  glæder  mig  over  at 
vide,  at  Gud  personligt  kom  ned  og  meddelte  Drengen  Joseph 
Smith  profetisk  Kraft  i  disse  sidste  Dage.  Som  Præsident 
Grant  har  erklæret  her  i  Dag,  er  der  ingen  Tvivl  i  vore  Hjerter 
med  Hensyn  til  Virkeligheden  af  Joseph  Smiths  første  Syn. 
Enhver  Religion  er  bygget  paa  en  Forestilling  om  Gud. 
Vidende  dette,  har  Herren  tilkendegivet  sig  i  alle  Slægtled. 
Den  første  Udtalelse  i  den  hellige  Skrift  viser,  at  Mennesket 
maa  forstaa  den  sande  Gud  og  maa  ikke  dyrke  falske  Guder. 
»I  Begyndelsen  skabte  Gud  Himmelen  og  Jorden«  —  den  al- 
mægtige Gud,  ikke  blinde  Naturkræfter,  dannede  Jorden  og 
Himlene  over  denne.  Senere,  ud  af  Sinai  Bjergs  Torden  og 
Lynild,  lød  det  første  Bud:  »Du  skal  ikke  have  andre  Guder 
for  mig.«  Og  paa  Sokkelen  under  Joseph  Smiths  Statue  her 
paa  Tempelpladsen  vil  De  finde  dette  betydningsfulde  Bud- 
skab: »Det  er  Evangeliets  første  store  Princip  med  Sikkerhed 
at  kende  Guds  Væsen.« 

Menneskene  paa  Jorden  begynder  efterhaanden  at  forstaa 
Sandheden  om  Gud,  uagtet  de  er  uvillige  til  at  efterleve  denne. 
Jeg  nærer  ingen  Tvivl  om,  at  alle  efterhaanden  skal  bøje  sig 
for  den  sande  Gud,  som  har  skabt  Himmelen  og  Jorden,  og 
som  har  talt  ned  gennem  Tiderne  til  sine  Børn,  selv  naar  de 
ikke  viste  ham  Lydighed. 

Det  er  muligt  at  kende  Gud.  Der  er  Tusinder  i  denne  Kirke, 
der  har  været  Hundredtusinder,  som  er  og  har  været  i  Stand 
til  at  bære  Vidnesbyrd  derom.  Der  er  Mængder  af  Mennesker  i 
denne  Kirke,  der  har  ofret  alt  af  Kærlighed  til  Evangeliet,  for- 
lod deres  Slægt,  gennemgik  Nybyggerlivets  Besværligheder, 
ofrede  al  verdslig  Ære  og  Anseelse,  og  som  dog  ved  Livets 

Aften  frygtløst  bar  Vidnesbyrd  om,  at  Gud  havde  været  god 
imod  dem,  at  de  igennem  hele  deres  Liv  og  under  alle  deres 
Opofrelser  blot  havde  været  Redskaber,  hvormed  den  almæg- 
tige Gud  udførte  sine  Hensigter,  at  de  har  været  virksomme 
for  Sandhedens  Sag,  at  de  véd  med  Vished,  at  Gud  lever,  at 
han  har  talt  i  disse  de  sidste  Dage,  og  at  det  er  godt  at  arbejde 
for  ham.  Disse  Vidnesbyrd  fra  de  Tusinder,  der  har  baaret 
dem,  bliver  til  et  mægtigt  Raab  mod  Himmelen  om,  at  Men- 
nesker kan  lære  Gud  at  kende,  og  at  dette  er  et  Sandhedens 
Budskab.  En  Kundskab  om  Gud  tiltrænges  i  dette  og  alle 
andre  Lande.  At  kende  ham  og  tjene  ham  er  den  sikre  Vej 
til  menneskelig  Lykke. 

Der  er  ingen  anden  Forsamling  paa  Jordens  Overflade  lig 
den,  vi  har  her  i  Dag;  en  saadan  Mængde  Mænd  og  Kvinder, 
der  ser  og  tænker  ens.  Vi  har  bygget  paa  Sandhed,  usminket 
Sandhed,  Jesu  Kristi  Evangelium.  Vi  er  villige  til  at  leve  for 
denne  Sandhed  og  om  nødvendigt  at  dø  for  den.  Jeg  er  inder- 
lig taknemmelig  for,  at  jeg  kender  denne  Sandhed;  at  Gud  i 
sin  Naade  bragte  den  til  min  Moder  og  mig.  Jeg  priser  Gud 
derfor  hver  Dag  af  mit  Liv.  Jeg  véd,  at  I  gør  det  samme.  Maa 
Herren  være  med  os  og  gøre  os  stærke  i  hans  Gerning.  Maa  vi 
vokse  i  Kundskaben  om  Gud  og  hans  Hensigter  med  Hensyn 
til  os,  og  maa  vi  altid  være  villige  til  at  ofre  hvad  som  helst, 
der  skal  kræves  af  os,  for  hans  store  Værks  Fremme,  beder 
jeg  i  den  Herre  Jesu  Kristi  Navn.  Amen. 


STRØTANKER. 

Ingen  kan  have  en  giftig  Tunge,  uden  Hjertet  lider  af  den 
samme  Sygdom. 

En  klog  Mand  falder  aldrig  over  den  samme  Sten  to  Gange. 
Naar  han  kommer  den  samme  Vej  anden  Gang,  er  Stenen 
der  ikke. 


40 


EN  KENDT  „MORMON"-SANGS  TIL- 
BLIVELSE. 

Onsdag  den  4.  Februar  er  det  Præsident  Charles  W.  Pen- 
roses Fødselsdag;  han  fylder  da  93  Aar.  Han  blev  fodt  i  Lon- 
don, England,  i  1832,  og  fra  han  i  Maj  1850  blev  Medlem  af 
Kirken,  har  han  med  Iver  og  Nidkærhed  virket  for  Evan- 
geliets Fremme,  først  som  Missionær  i  ti  Aar  i  sit  Fædreland 
og  derefter  i  forskellige  Stillinger  og  Virksomheder  og  paa 
flere  Missioner.  Som  Forfatter,  Skribent  og  Avisredaktør  blev 
han  efterhaanden  en  kendt  Personlighed.  I  1904  blev  han  ordi- 
neret til  Apostel  og  i  1911  til  Præsident  Joseph  F.Smiths  2.Raad- 
giver,  og  ved  Præsident  Lunds  Død  blev  han  i  Marts  1921  l.Raad- 
giver  til  Præsident  Grant,  hvilken  Stilling  han  nu  indtager. 

Idet  vi  ønsker  at  mindes  vor  alderstegne  Broders  Aarsdag 
og  i  Tanken  sende  ham  vor  Hilsen,  vil  vi  i  Forbindelse  her- 
med omtale  en  Begivenhed  fra  Slutningen  af  hans  første  Mis- 
sion som  Lokalældste  i  England.  Han  havde  virket  som  saa- 
dan  i  10  Aar  og  i  den  sidste  Del  af  denne  Tid  i  Birmingham, 
hvor  i  Aaret  1860  det  skete,  som  vi  nu  skal  berette. 

For  at  gøre  Grenens  Kontor  mere  hyggeligt  og  indbydende 
havde  han  anbragt  nogle  af  sine  egne  Mobler  deri.  Senere,  da 
disse  ikke  længere  behovedes,  flyttede  han  dem  tilbage  til  sin 
Lejlighed.  Nogle  derværende  Medlemmer  af  Menigheden, 
uvidende  om  de  rette  Forhold,  satte  nu  den  Historie  i  Omløb, 
at  den  præsiderende  Ældste  møblerede  sin  Lejlighed  med 
Mobler,  der  tilhørte  Kirken.  Det  var  jo  en  fed  Bid  for  de 
Sladrelystne,  og  Historien  gik  fra  Mund  til  Mund.  »Vi  har  hørt 
fra  aldeles  paalidelig  Kilde«  o.  s.  v.,  og  da  Sladderen  som  be- 
kendt aldrig  undersøger  en  nedsættende  Histories  Rigtighed 
af  Frygt  for,  at  den  skulde  vise  sig  at  være  falsk,  skyndte  disse 
Mennesker  sig  at  bringe  den  videre.  Folk  af  denne  Slags  findes 
der  allevegne  og  til  alle  Tider.  Lykkeligt  er  det  Samfund  eller 
den  Menighed,  der  ingen  har. 

Da  Ældste  Penrose  første  Gang  hørte  denne  Beskyldning, 

smertede  den  ham  dybt,  og  hans  Hjerte  fyldtes  med  Sorg  og 
Harme  over  at  blive  Genstand  for  en  saadan  Behandling  efter 
mange  Aars  Opofrelser  og  uegennyttig  Virksomhed  i  Kirkens 
Tjeneste.  Paavirket  af  denne  Følelse  og  under  Indflydelse  af 
den  Kamp,  der  foregik  i  hans  Indre,  skrev  han  den  berømte 
Sang:  »School  thy  feelings«,  og  som  vi  publicerer  i  dette  Nu- 
mer  af  »Stjernen«  i  en  vistnok  meget  mangelfuld  Oversættelse. 
Den  blev  altsaa  skreven  i  Birmingham  i  1860  og  har  vundet 
almindelig  Anerkendelse  blandt  de  Sidste-Dages  Hellige. 

Han  skrev  den  for  at  trøste  og  berolige  sig  selv  uden  at  have 
til  Hensigt  at  lade  den  trykke,  men  da  han  læste  den  for  en 
Ven,  for  hvem  den  ligeledes  var  en  Trøst  og  Husvalelse,  publi- 
cerede han  den  i  Haab  om,  at  den  maaske  kunde  være  til 
Gavn  for  andre.  Igennem  hele  Sangen  er  der  især  fire  Tanker, 
der  holdes  frem  i  Forgrunden.  Den  første  er  Opfordringen  til 
Selvbeherskelse,  der  fremhæves  i  saadanne  Linier  som:  »Hold 
dig  rolig,  der  er  Styrke  i  et  koldt  besindigt  Svar«.  Den  anden 
er  en  Advarsel  mod  at  drage  overilede  Slutninger:  »Lyt  til 
Forsvar  før  du  dømmer«.  Den  tredie  minder  om,  at  den,  der 
uretfærdigt  har  lidt  under  Sladderens  giftige  Angreb,  efter- 
haanden  vil  faa  Oprejsning,  thi  »Tiden  er  Uskyldighedens 
Ven«,  og  tilsidst  fortæller  han  os,  at  »ædle  Sjæle  dybest  foler«, 
hvorfor  alle  bor  vogte  sig  for  med  Vilje  at  saare  en  anden. 

Forfatterens  aandelige  Kamp  er  iøjnefaldende  gennem  hele 
Digtet.  Først  søger  han  at  dølge  den  ganske  naturlige  Vredes- 
folelse,  som  disse  løgnagtige  Beskyldninger  fremkaldte  i  ham, 
dernæst  tænker  han,  at  dersom  hans  Anklagere  havde  kendt 
Sagens  rette  Sammenhæng,  vilde  de  have  bedomt  ham  ander- 
ledes. Dog  finder  han  Trøst  i  Bevidstheden  om,  at  Tiden  læger 
alle  Saar,  og  beslutter  at  lade  sine  egne  Lidelser  være  en  Lære 
til  ham  selv  om  Nødvendigheden  af  at  være  forsigtig  overfor 
andres  Følelser  og  ikke  ved  Tankeløshed  eller  overilede  Ord 
bringe  lignende  Kvaler  over  andre,  som  han  selv  havde  lidt. 

Og  dette  er  en  Lektie,  som  det  er  meget  vigtigt  for  alle 
Sidste-Dages  Hellige  at  prøve  paa  at  lære.  j  5  # 

JESU  KRISTI  FORUDTILVÆRELSE. 

(Af  Præsident  Charles  W.  Penrose  i  »Mill.  Star«.) 

Læren  om  en  Forudtilværelse,  det  vil  sige  Menneskesjælens 
Tilværelse  som  et  personligt  Væsen,  før  den  blev  forenet  med 
Legemet,  er  en  af  de  Læresætninger,  der  udgør  de  Sidste- 
Dages  Helliges  Trosbekendelse.  At  denne  Lære  er  bibelsk  og 
fornuftig,  kan  med  Lethed  paavises,  men  det  er  ikke  Hensig- 
ten med  denne  Artikel  at  gaa  i  Enheltheder  vedrørende  dette 
Emne,  da  det  er  blevet  saa  udførligt  behandlet  i  Kirkens  Li- 
teratur,  og  Skriftsteder  og  Bevisgrunde  saa  ofte  fremsat,  at 
Medlemmerne  saavel  som  Ældsterne  er  godt  bekendte  dermed. 
Vor  Hensigt  er  hovedsagelig  at  dvæle  lidt  ved,  hvad  Skriften 
indeholder  om  den  største  af  alle  Mennesker,  og  hvis  Forud- 
tilværelse i  Almindelighed  anerkendes  af  de  forskellige  Sekter 
indenfor  Kristenheden. 

Jesus  af  Nazareth  var  den  forud-værende  blandt  alle  Guds 
Sønner  og  Døtre,  der  bor  eller  vil  have  boet  paa  denne  Klode. 
»Han  var  i  Begyndelsen  hos  Gud.«  Han  var  »al  Skabnings 
førstefødte*  (1.  Kol.  1:  15).  Endvidere  siges  der:  »Naar  han 
atter  indfører  den  førstefødte  i  Verden,  hedder  det:  Og  alle 
Guds  Engle  skulle  tilbede  ham«  (Heb.  1:  6).  Denne  første  Fød- 
sel kunde  ikke  henføre  til  hans  Komme  i  Kødet;  thi  som  Men- 
neske kaldes  han  »Guds  enbaarne  Søn«.  Saaledes  var  han  den 
førstefødte  i  Aanden  og  den  enbaarne  i  Kødet.  Og  dette  forud- 
sætter en  lignende  aandelig  Fødsel  af  andre,  for  hvem  han 
var  den  ældre  Broder,  hvilket  opklarer  og  tydeliggør  mange 
Udtalelser  i  de  gamle  Skrifter,  der  ellers  var  uforstaaelige. 

Det  Væsen,  der  blev  Kristus  paa  Jorden,  var  udvalgt  i  den 
store  Aandernes  Familie,  før  Jordens  Grundvold  blev  lagt,  til 
at  blive  Verdens  Forløser.  Gud  forudsaa,  at  Adam  vilde  over- 
træde Budet  og  bringe  Død  over  sig  selv  og  sine  Efterkom- 
mere, og  derfor  udvalgte  han  sin  førstefødte  til  at  bringe  dette 
stedfortrædende  Sonoffer,  hvorved  Livet  blev  gengivet  til  alle 
dem,  der  døde  formedelst  »Faldet«.  Dette  var  Kristi  Fødsels- 

ret,  og  han  udførte  det,  som  han  var  kaldet  til  at  gøre;  saa- 
ledes  »at  ligesom  alle  dø  i  Adam,  saaledes  skulle  ogsaa  alle 
levendegøres  i  Kristus«.  Han  er  »Opstandelsen  og  Livet«.  Han 
staar  næst  til  Faderen  i  Guddommens  evige  Raacl.  Blandt  alle 
Menneskenes  Børn  i  Kødet  er  han  den  største,  fordi  han  levede 
sit  Liv  foruden  Synd,  saavel  som  fordi  han  er  den  mægtigste 
af  de  mægtige  og  den  »førstefødte  blandt  mange  Brødre«. 

I  det  andet  Kapitel  af  Hebræerbrevet,  9. — 18.  Vers,  findes  en 
Del  Udtalelser,  der  tydeligt  viser  Slægtskabsforholdet  mellem 
Kristus  og  Resten  af  Menneskene,  ikke  alene  som  Mennesker, 
men  ogsaa  som  Sønner  og  Døtre  af  Gud.  Det  var  nødvendigt, 
at  »den  førstefødte«,  ligesom  de  andre  af  Guds  »Børn«,  skulde 
blive  »delagtige  i  Kød  og  Blod«.  Alle  skulde  de  gaa  igennem 
en  kødelig  Tilværelses  Prøvelser;  alle  skulde  de  have  deres 
Aand  forenet  med  et  jordisk  Legeme,  saaledes  at  de  i  Opstan- 
delsen kunde  opnaa  Fuldkommenhed,  om  de  var  værdige  der- 
til. Men  han  »sejrede  over  alle  Ting  og  var  uden  Plet  og  Lyde, 
og  vil  bringe  mange  Sønner  til  Herlighed,  som  vil  følge  ham 
og  tjene  ham,  og  vil  tilvejebringe  Legemets  Forlosning  for 
alle,  smaa  og  store,  retfærdige  og  uretfærdige«. 

Verdens  Forløser  var  hos  Faderen,  da  denne  Jord  blev  dan- 
net. Det  var  til  ham,  at  Faderen  talte  under  Skabelsen,  som 
omtalt  i  1.  Mosebog,  1.  Kapitel.  Apostelen  Johannes  hentyder 
til  ham  som  »Ordet«  (Joh.  1:  1 — 4),  ved  hvem  alle  Ting  blev 
skabt  »  i  Begyndelsen«;  det  vil  sige  i  Begyndelsen  af  denne 
Himmels  og  denne  Jords  Tilblivelse,  thi  den  udgør  kun  et 
Støvgran  i  det  store  Mylder  af  Verdener  i  det  endeløse  Ver- 
densrum. Han  var  ikke  alene  hos  Gud,  men  han  »var  Gud«. 
Han  handlede  med  og  for  den  evige  Fader.  Han  bliver  derfor 
i  Mormons  Bog  omtalt  som  »Himmelens  og  Jordens  evige 
Fader«.  »Alle  Ting  er  af  Gud,  Faderen,  og  ved  og  igennem 
Jesus  Kristus,  hans  Søn.«  De  skabte  eller  organiserede  alle 
Ting  ved  den  Helligaands  Kraft.  Disse  tre  er  en  Gud.  De  er 
særskilte  og  selvstændige  Personligheder,  men  et  i  Sind,  Hen- 
sigt og  Gerning  og  besidder  den  højeste  Magt  over  alle  Ele- 

menterne  og  deres  Sammensætninger,  baade  aandelige  og 
fysiske. 

Nogle  af  vore  Venner  besværer  sig  selv  med  Spørgsmaalet 
om  Kristi  Personlighed  før  hans  Tilværelse  paa  Jorden.  De 
har  lært,  at  han  var  Jehovah,  der  gav  Loven  til  Moses,  som 
aabenbarede  sig  for  de  gamle  Patriarker  og  Profeter,  som 
viste  sig  for  Jareds  Broder,  og  som  var  den,  dier  skabte  Verden 
»i  Begyndelsen«.  De  undre  sig  over,  hvorledes  alt  dette,  der 
siges  om  ham  i  Skriften,  kan  være  rigtigt,  dersom  han  ikke 
den  Gang  var  ifort  et  Legeme  af  samme  Slags  som  Faderens. 
Vi  kan  affærdige  dette  Spørgsmaal  ved  blot  at  minde  om,  at 
den  Helligaand  —  den  tre  die  Person  i  Guddommen  —  er  en 
»aandelig  Personlighed«  og  ikke  iført  et  Legeme  som  det, 
Jesus  Kristus  nu  har. 

Men  vi  henviser  dem  til  hans  fremragende  Stilling  som  den 
førstefødte  og  den  høje  Grad  af  Intelligens,  Magt  og  Erfaring, 
han  havde  hos  Faderen,  før  Verden  var.  Hvor  langt  tilbage  i 
Evigheden,  han  har  været  til,  og  hvilke  forskellige  Udviklings- 
stadier, han  har  gennemgaaet,  er  ikke  aabenbaret,  og  det  er 
ikke  nogen  Nytte  til  at  spekulere  derover,  fordi  ethvert  Resul- 
tat blot  vilde  blive  Formodninger.  Men  da  han  var  den  første- 
fødte af  hele  den  store  Mængde  Fornuftvæsener,  der  senere 
kom  til  at  udgøre  Menneskeslægten  paa  Jorden,  var  han 
utvivlsomt  en  mægtig,  ophøjet  og  uforlignelig  Personlighed 
blandt  de  talrige  »Guds  Børn«,  som  han  var  bestemt  til  at 
»tilvejebringe  Herlighed«  for,  og  er  værdig  til  at  modtage 
deres  Hyldest  og  Lydighed.  Han  var  et  med  Faderen  og  iført 
Magt  og  Myndighed  til  at  skabe  og  give  Love. 

Ingen  i  hele  denne  store  Familie  er  paa  Højde  med  ham. 
Medens  der  var  mange  ædle  Sjæle  blandt  disse  Fornuft- 
væsener, som  Faderen  havde  frembragt,  var  han  den  overste 
af  alle,  herlig  og  majestætisk.  Han  bragte  denne  Højbaaren- 
hed  med  sig  ind  i  denne  Verden,  da  han  blev  iført  Kødet,  og 
ingen  dødelig,  der  nogensinde  drog  Livets  Aande  i  denne  jor- 
diske Atmosfære,  har  vist  et  saa  ypperligt  Eksempel  paa  Ren- 

hed,  Lydighed  og  alle  et  guddommeligt  Væsens  Egenskaber, 
som  han.  Ejheller  har  nogen  udovet  en  saa  betydningsfuld  og 
varig  Indflydelse  paa  Menneskeheden.  Han  er  et  Mønster  for 
alle  sine  Efterfølgere.  Han  er  den  fuldkomne,  værdig  til  at 
blive  ophøjet  over  alle. 

Naar  vi  overvejer  hans  Erklæring,  »Sønnen  kan  slet  intet 
gore  af  sig  selv,  uden  hvad  han  ser  Faderen  gøre;  thi  hvad 
han  gør,  gør  ogsaa  Sønnen  ligesaa«  (Joh.  5:  19),  da  kan  vi  faa 
en  Idé  om  hans  Forhold  til  og  noje  Forbindelse  med  den  store 
Elohim,  og  den  Kundskab,  Visdom  og  Forstaaelse  af  evige 
Ting,  som  han  opnaaede,  og  vi  behøver  ikke  at  forundre  os 
over  den  Stilling,  han  indtog  paa  Skabelsens  Morgen,  da  Gud 
sagde:  »Lad  os  gore  et  Menneske  i  vort  Billede,  efter  vor  Lig- 
nelse.« 

Teorien  om  Reinkarnation  eller  Sjælevandring,  fremsat  i 
mange  filosofiske  Systemer,  forkastes  af  denne  Kirke.  Læren 
om  Opstandelsen,  som  den  forkyndes  af  alle  Guds  Profeter, 
baade  gamle  og  nye,  strider  derimod.  Aabenbaringerne  er 
tydelige  og  afgørende  med  Hensyn  til,  at  »hver  Sædart  har  sit 
eget  Legeme«  i  Opstandelsen.  Vi  skal  modtage  det  samme 
Legeme,  som  hver  af  os  var  iført  i  denne  Tilværelse.  »Dette 
forkrænkelige  maa  iføre  sig  Uforkrænkelighed«;  maa  have  et 
Legeme  levendegjort  af  Aanden,  ikke  mange  Legemer.  Vi  maa 
beherske  dette  Tabernakel  under  den  celestiale  Lov,  at  vi  kan 
blive  »levendegjorte  ved  den  celestiale  Herlighed  og  modtage 
en  Fylde  af  denne«.  Som  Kristus  modtog  sit  eget  Legeme  igen, 
udødeliggjort,  saaledes  skal  vi  have  vore  egne  Legemer,  gjort 
uforkrænkelige  lig  hans  herlige  Legeme,  at  vi  kan  blive  et 
med  ham  og  komme  tilbage  i  vor  Faders  Nærværelse. 

Vi  behover  altsaa  ikke  at  gruble  over  Mulighederne  eller 
Sandsynlighederne  vedrorende  Frelserens  Forudtilværelse, 
hvilke  ikke  er  aabenbarede,  men  glæde  os  over  at  være  komne 
til  Kundskab  om  Guds  Son  i  den  Udstrækning,  som  denne  er 
givet  til  os  gennem  den  Helligaands  Lys.  Og  vi  maa  følge 
Kristus  i  Tiden  øg  Evigheden  gennem  alle  Tilstande  og  under 

alle  Forhold,  thi  »ingen  kan  komme  til  Faderen  uden  ved 
ham«.  Han  er  den  største  af  alle,  fordi  han  er  den  bedste  af 
alle,  og  er  den  førstefødte  af  alle  og  er  vor  retmæssige  Herre 
og  Konge. 


OM  FORNÆRMELSER. 

Den,  der  bliver  fornærmet,  er  enten  dum  eller  simpel.  Der- 
som nogen  fornærmer  os  med  Vilje  i  den  Hensigt  at  saare 
vore  Følelser  og  skade  os,  da  er  det  dumt  at  blive  fornærmet, 
for  saa  opnaar  de  jo  netop,  hvad  de  vilde,  og  idet  vi  lader  os 
fornærme,  vil  de  jo  rigtig  kunne  glæde  sig  over  deres  vel- 
lykkede Handling.  Er  det  ikke  dumt?  At  lade  sig  fornærme  af 
en,  der  gaar  ud  paa  at  ville  fornærme  os,  er  lige  saa  dumt 
som  at  give  en  Tyv  Nøglen  til  vort  Pengeskab. 

At  blive  fornærmet  over  noget,  der  ikke  var  ment  som  en 
Fornærmelse,  det  er  simpelt.  Noget  blev  maaske  sagt  eller 
gjort,  som  vi  godt  kan  tænke  os  maa  være  sagt  eller  gjort 
uden  onde  Hensigter,  maaske  i  Tankeløshed  eller  Kaadhed, 
maaske  endog  i  den  bedste  Mening.  At  blive  fornærmet  der- 
over, er  lavt  og  simpelt. 

Men  naar  det  er  enten  dumt  eller  simpelt  at  blive  fornær- 
met, da  er  det  klogt  og  nobelt  aldrig  at  blive  fornærmet. 


DEN,  DER  BETYDER  NOGET. 

Det  er  ikke  Kritikkeren,  der  betyder  noget;  ejheller  det  Men- 
neske, der  kan  paavise,  i  hvilke  Henseender  Manden  i  den 
ansvarsfulde  Stilling  har  taget  fejl,  eller  hvor  den  flittige  og 
stræbsomme  Mand  kunde  have  gjort  bedre.  Enhver  kan  kriti- 
sere og  finde  Fejl,  men  den,  der  betyder  noget,  er  den,  der  gør 
Arbejdet,  der  handler  og  virker.  Æren  tilkommer  den,  der  er 

i  Arenaen,  hvis  Ansigt  tilsmudses  af  Støv  og  Sved,  som  stræ- 
ber tappert,  som  fejler  og  maaske  falder  Gang  efter  Gang, 
fordi  der  findes  ingen  Bestræbelser  uden  Fejl  og  Ufuldkom- 
menheder, men  som  virkeligt  strider  og  kæmper,  som  ofrer 
sig  for  en  god  Sags  Fremme,  som  i  bedste  Fald  véd,  at  store 
Bedrifter  bringer  Triumf,  og  i  værste  Fald,  at  dersom  de  mis- 
lykkes, taber  han  i  hæderlig  Kamp,  saaledes  at  hans  Plads 
aldrig  bliver  blandt  de  svage  og  betydningsløse  Sjæle,  der 
hverken  kender  til  Kamp  eller  Nederlag,  fordi  de  intet  selv 
har  vovet  og  heller  intet  udrettet.  Roosevelt. 


DØLG  DIN   HARME. 

Af  C.  W.  Penrose. 

(Mel.:  »Schaol  thy  feelings«.) 

Songs  of  Zion,  Nr.  32. 


Dølg  din  Harme,  o  min  Broder, 
Køl  dit  hede,  iltre  Sind; 
Lad  ej  Sjælens  Guddomsstraaler 
Kvæles  af  din  Vredes  Ild. 
Hold  dig  rolig,  der  er  Styrke 
i  et  koldt,  besindigt  Svar; 
Hidsighed  er  Daarskabs  Byrde, 
Og  dens  Saar  gi'r  dybe  Ar. 

Dølg  din  Harme,  vær  ej  hastig 
Enten  det  er  Fjende,  Ven; 
Selv  om  Æren  og  dit  Rygte 
Søles  til,  giv  ej  igen. 
Lyt  til  Forsvar  før  du  dømmer, 
Og  maaske  du  ser  et  Glimt 
Af  den  Uret,  der  sig  gemmer 
Under  Hykleriets  Pynt. 

Om  Ulykkens  bedske  Skaaler 

Paa  dit  Hoved  gydes  ud; 

Dolg  din  Harme  under  Prøven, 

Og  dens  Smerte  synes  mild. 

Er  du  bagtalt  —  Maal  for  Lognen, 

Vender  man  sig  fra  dig  bort, 

Hold  din  Vrede  stramt  i  Tøjlen 

Og  betal  saa  ondt  med  godt. 

Vær  forvisset  om,  at  Tiden 
Er  Uskyldighedens  Ven, 
Og  at  rolig,  taalsom  Liden 
Skaffer  Agtelse  igen. 
Ædle  Sjæle  dybest  føler, 
Finest  Streng  gi'r  klarest  Lyd, 
Og  Gudsordets  rene  Straaler 
Stemmer  dem  til  Fred  og  Fryd. 

Hjerter,  som  saa  let  kan  saares, 

Bor  mod  Angreb  værnes  godt, 

Hvert  Impuls  maa  nøje  prøves, 

Læg  hvert  Ord  paa  Vægten  blot. 

Saar  med  Vilje  ej  en  anden, 

Sig  i  Hast  ej  noget  slet, 

Dolg  din  Harme,  Guddomsfreden 

Bor  i  dig,  om  du  gør  Ret.  j  5  # 

